NATIONAL INSURANCE
ఐపిఒకు ముందు ప్రక్షాళన చేస్తున్న నేషనల్‌ ఇన్సూరెన్స్‌!
ముంబయి,జూలై 8: నేషనల్‌ ఇన్సూరెన్స్‌కంపెనీ లిమిటెడ్‌వ చ్చే ఏడాది ఐపిఒకు రావాలని కృషిచేస్తోంది. అందుకు ముందుగానే తన ఆస్తి అప్పులపట్టీని ప్రక్షాళనచేసుకునే ప్రణాళికలు ముమ్మరంచేసింది. 2017 మార్చి నాటికి నేషనల్‌ ఇన్సూరెన్స్‌ సాల్వెన్సీ నిష్పత్తి 1.9శాతానికి చేరింది. ఆరునెల లక్రితం అంటే గతఏడాది సెప్టెంబరు ఆఖరునాటికి 1.26గా మాత్రమే ఉంది. ఆరునెలల సమయంలోనే సాల్వెన్సి నిష్పత్తిని గణనీయంగా పెంచుకోగలిగింది. మూలధనవనరులు మెరుగుపడటంతో వచ్చే ఆర్థిక సంవ త్సరంలో ఐపిఒకు వచ్చేందుకు కేంద్రం అనుమతి కోరింది.స్వల్పకాలిక, దీర్ఘకాలిక బాధ్యతలకు సంబం ధించి ఒక బీమా కంపెనీకి చెందిన ఆర్థిక స్థితిని సాల్వెన్సీ రేషియో సూచిస్తుంది. తీవ్రమైన పరిస్థితుల్లో కూడా క్లెయింలను పరిష్కరించుకోగలిగే స్థాయి ఉందా లేదా అనేది చెప్పడమే ఈ నిష్పత్తి లక్ష్యం.
బీమా కంపెనీలకు 1.5శాతం సాల్వెన్సీ రేషియో ఉండాలని బీమా నియంత్రణ అభివృద్ధి మండలి నిబంధన విధించింది. ఒకటికంటే తక్కువగా ఉంటే ఆ కంపెనీ వ్యాపారం కొనసాగించడం కష్టమని అలాగే 1.5కంటే ఎక్కువగా ఉంటే కంపెనీ పరిస్థితి ఆరోగ్యకరంగా ఉన్నట్లు భావించాలని ఐఆర్‌డిఎఐ మార్గదర్శకాలు జారీచేసింది. ఐపిఒకు వచ్చేముందు ఆస్తిఅప్పులపట్టీని ఆరోగ్యకరంగా మార్చుకునేందుకు నష్టాలకు గురిచేస్తున్న 119 గ్రూప్‌ హెల్త్‌పాలసీలనుంచి నేషనల్‌ ఇన్సూరెన్స్‌ వైదొలిగింది.
రీఇన్సూ రెన్స్‌, హెల్త్‌, మోటార్‌ ఇన్సూరెన్స్‌ పాలసీల కోసం జనరల్‌ ఇన్సూంరెన్స్‌ కార్పొరేషన్‌కు రూచ895కోట్ల రుణాన్ని జారీచేయడంతో మూలధన స్థితి మెరుగుపడింది. గత ఆర్థికసంవత్సరంలో కీలక క్లెయింల నిష్పత్తిని 90.53శాతంగా ఉంటే 85.98 శాతానికి తగ్గించుకున్నట్లు సిఎండి సనత్‌కుమార్‌ వెల్లడించారు. 2126 కోట్ల అదనంగా వచ్చిన రిజిస్టరు కాని క్లెయిమ్స్‌ కారణంగా స్థూల క్లెయిమ్స్‌ నిష్పత్తి మాత్రం పెరిగింది. 2019 నాటికి మరో 2276 కోట్ల అదనంగా వచ్చే రిజిస్టరుకాని క్లెయిమ్స్‌ను పరిష్కరించాల్సి ఉంటుందని కూడా బీమా సంస్థ వెల్లడించింది. వచ్చే ప్రీమియంలు, చెల్లించాల్సిన క్లెయింలను పరిశీలిస్తే గత ఆర్థికసంవత్పరంలో 134శాతంగా ఉంది. 2015-16లో నమోదయిన 132.27శాతం కంటే పెరిగింది. గత ఏడాది ప్రీమి యంలు 18.8శాతం పెరిగాయి. అంతకుముందు ఏడాది 6.5శాతం మాత్రమే ఉంది. గత ఆర్థికసంవ త్సరంలో 14,282 కోట్లు ప్రీమియం రాబడులు వచ్చాయని కంపెనీ వివరించింది.
జాబితాకు ముందే కంపెనీ సంపద తొమ్మిదిశాతంపెరిగి 9544కోట్లకు చేరింది. అయితే పన్నుల తర్వాత నికకరలాభం 150 కోట్ల నుంచి రూ.49కోట్లకు పడిపోయింది. గత ఆర్థికసంవత్సంలో 25,413 కోట్లుగా ఉన్న పెట్టుబడుల పోర్టుఫోలియో గత ఏడాది చివరికి 21,760 కోట్లకు క్షీణించింది. అయితే పెట్టుబడులపై ఆదాయం మాత్రం రూ.20-30కోట్లు తగ్గింది. ప్రస్తుతం మోటార్‌ వాహన బీమా వ్యాపారం 77శాతం గా ఉంటే దీన్ని 7శాతానికి తగ్గించుకనేందుకు ప్రయత్నిస్తున్నట్లు కంపెనీ తెలిపింది. ఆరోగ్యబీమాపై ఫోకస్‌ తగ్గించి ఇప్పటికే రూ.840 కోట్లు విలువైన పాలసీలు కలిగిన పంటలబీమా ప్రధానమంత్రి ఫసల్‌బీమా యోజనపై దృష్టిపెట్టాలని నిర్ణయించారు. ఆరోగ్యబీమా వ్యాపారంలో నిష్టాల నిష్పత్తి 114శాతం ఉండగా వాహనబీమా రంగంలో ఇది 100శాతం కంటే తక్కువగానే ఉంది.